**Dragoljub Jovanović - Ljube** (1924-2018), bio je osnivač i prvi direktor Spomen-parka Kragujevački oktobar, društveni radnik koji se bavio izgradnjom kulture sećanja na Kragujevački masakr, a u javnosti je ostao poznat kao poslednji Kragujevčanin koji je preživeo streljanje.

Biografija
----------

### Lični život

Dragoljub Jovanović rođen je u Mečkovcu (današnje Ilićevo) 6. februara 1924. godine, u seljačkoj porodici. Preživeo je streljanje 1941. godine, kada je pogođen sa 12 metaka. Nakon rata jedno vreme je bio učitelj, da bi se kasnije uključio u izgradnju Spomen parka Kragujevački oktobar i zatim postao njegov dugogodišnji direktor. Njegovo iskustvo je tokom 2010ih , dobilo veliku medijsku pažnju, kada Dragoljub ostaje jedan od poslednjih preživelih svedoka Kragujevačkog masakra. Bio je aktivan član SUBNOR-a Srbije. Živeo je zajedno sa suprugom Radmilom Jovanović.

### Streljanje

Nemci su ga pokupili u nedelju 19. oktobra 1941. dok je ocu pomagao u seoskim poslovima. Zajedno sa oko 200 seljaka odveden je ispred seoske škole, gde su Nemci odvojili starije od 60 i mlađe od 16 godina, a ostale, uključujući Dragoljuba su streljali. Dragoljub je pogođen 12 puta u noge, nakon čega ga je među leševima pronašla njegova majka. U trenutku streljanja je imao svega 17 godina. Međutim, uspeo je uspeo da se oporavi uz angažovanje porodice i lokalnog lekara.

Dragoljub je svoje iskusvo izneo u dokumentarnom filmu Krvavo brojanje, koji daje svedočanstva živih svedoka streljanja u Kragujevcu i okolini tokom 19. 20. i 21. oktobra.

### Direktor Spomen parka Kragujevački oktobar

Bio je prvi direktor Spomen parka Kragujevački oktobar, i jedan od inicijatora njegovog osnivanja. Funkciju direktora je obavljao od 1971. do 1983. Tokom njegovog mandata izgrađen je Spomen-muzej „21. oktobar", postavljen Spomenik „Sto za jednog" i Spomen-obeležje naroda Hrvatske, kao i tri skulpture – „Srne", „Suđaje" i, „Čovek bez iluzija".

### Odlikovanja

Dragoljub Jovanović je 2011. odlikovan Zlatnom medaljom za zasluge, zbog zasluga u očuvanju vrednosti i antifašističke borbe naroda Srbije.

Vidi još
--------

* Spomen-park Kragujevački oktobar
* Masakr u Kragujevcu

Izvori
------

1. ↑  „Sećanje na streljanje u Kragujevcu" (sr-RS). N1. 2019-10-21. Pristupljeno 2021-10-23.
2. ↑  „RTK | Umro Dragoljub Jovanović - Ljube" (sr-RS). 2018-10-17. Pristupljeno 2021-10-23.
3. ↑  „Umro poslednji đak šumaričke "Krvave bajke" (video)". srpskenovinecg.com. 22.10.2018.. Pristupljeno 23.10.2021.
4. 1 2 3 4 5  „NIJE MRZEO NI SVOJE DŽELATE: Kako je svedok nacističkog masakra u Kragujevcu govorio o krvnicima" (sr). NOVOSTI. Pristupljeno 2021-10-23.
5. 1 2 3 4  „Ispovest čoveka koji je preživeo streljanje u Kragujevcu" (en-US). 2021-10-21. Arhivirano iz originala na datum 2021-10-26. Pristupljeno 2021-10-23.
6. 1 2  „Umro poslednji đak koji je preživeo streljanje u Šumaricama" (sr). NOVOSTI. Pristupljeno 2021-10-23.
7. ↑  Serbia, RTS, Radio televizija Srbije, Radio Television of. „Krvavo brojanje". www.rts.rs. Pristupljeno 2021-10-23.
8. 1 2  „In Memoriam Dragoljub Jovanović Ljube (1924 - 2018)". .. Pristupljeno 23.10.2021. [*mrtav link*]
9. ↑  „Zlatna medalja za zasluge - Kragujevac online - Sve o gradu na jednom mestu". www.kragujevaconline.rs. Pristupljeno 2021-10-23.